Οι **γενικές εκλογές του 2014 στη Νότια Αφρική** διεξήχθησαν στις 7 Μαΐου 2014. Οι ψηφοφόροι εξέλεξαν τη νέα Εθνοσυνέλευση και τη νέα συνέλευση των επαρχιών για την κάθε επαρχία. Ήταν οι πέμπτες εκλογές στη χώρα από τότε που εισήχθη η καθολική ψηφοφορία, με τον τερματισμό του απαρτχάιντ το 1994. Ήταν επίσης οι πρώτες εκλογές που έγιναν μετά το θάνατο του Νέλσον Μαντέλα.

Οι εκλογές για την Εθνοσυνέλευση κερδήθηκαν από το Αφρικανικό Εθνικό Κογκρέσο (ANC), όμως με μειωμένη πλειοψηφία της τάξης του 62,1%, σε σύγκριση με 65,9% που είχε συγκεντρώσει στις εκλογές του 2009. Η επίσημη αντιπολίτευση, η Δημοκρατική Συμμαχία Δημοκρατική Συμμαχία (DA) αύξησε τα ποσοστά της από 16,7% σε 22,2%, ενώ το νεοσύστατο κόμμα Μαχητές για την Οικονομική Ελευθερία (EFF) εξασφάλισε ποσοστό 6,4% των ψήφων.

Το ANC κέρδισε σε 8 από τα 9 επαρχιακά κοινοβούλια.

Εκλογικό σύστημα
----------------

Η Εθνοσυνέλευση απαρτίζεται από 400 μέλη που εκλέγονται με αναλογική εκπροσώπηση μέσω κλειστής λίστας. 200 μέλη εκλέγονται από τις λίστες του εθνικού κόμματος και άλλα 200 εκλέγονται από κομματικές λίστες των επαρχιών σε καθεμιά από τις 9 επαρχίες Ο Πρόεδρος της Νότιας Αφρικής εκλέγεται από τη Εθνοσυνέλευση μετά τις εκλογές.

Τα επαρχιακά κοινοβούλια, των οποίων η δύναμη ποικίλλει από 30 σε 80 μέλη εκλέγονται επίσης με αναλογική εκπροσώπηση μέσω κλειστών λιστών. 
Οι πρωθυπουργοί κάθε επαρχίας εκλέγονται από την πλειοψηφία που θα αναδειχθεί σε κάθε κοινοβούλιο.

Το Εθνικό Συμβούλιο των Επαρχιών (NCOP) αποτελείται από 90 μέλη, από τα οποία τα 10 εκλέγονται από κάθε επαρχιακό κοινοβούλιο. Τα μέλη του NCOP εκλέγονται στη συνέχεια από τα επαρχιακά κοινοβούλια αναλογικά με την κομματική σύσταση των κοινοβουλίων.

Στις 17 Μαρτίου ανακοινώθηκε από την Εφορευτική Επιτροπή της Νότιας Αφρικής (IEC) ότι 33 κόμματα είχαν κατεβάσει υποψηφίους για τις βουλευτικές εκλογές και για τις εκλογές στα επαρχιακά κοινοβούλια.

Αλλαγές στην εκλογική νομοθεσία
-------------------------------

Στις 26 Νοεμβρίου 2013 τέθηκε σε ισχύ η Πράξη Εκλογικής Τροποποίησης (Electoral Amendment Act) του 2013. Με εκείνη επιτράπηκε στους Νοτιοαφρικανούς κατοίκους έξω από τη Νότια Αφρική να εγγράφονται στους εκλογικούς καταλόγους και να ψηφίζουν στις εκλογές για την Εθνοσυνέλευση.

Προστέθηκε νέος κανονισμός το 2013 και ενεργοποιήθηκε για πρώτη φορά στις 7 Μαΐου 2014 iμε την απαγόρευση να φωτογραφίζουν σημειωμένα ψηφοδέλτια, κάτι που στοχεύει στην παρενόχληση των ψηφοφόρων.

### Απόδημοι

Περί τις 27.000 Νοτιοαφρικανοί ήταν εγγεγραμμένοι να μετάσχουν στις γενικές εκλογές κατά την ψηφοφορία στο εξωτερικό, η οποία έλαβε χώρα σε 116 εκλογικά κέντρα στις 30 Απριλίου 2014.

### Διαδικασία ψηφοφορίας

Η ψηφοφορία κύλησε σχετικά ομαλά σε 22.264 εκλογικά κέντρα της Νότιας Αφρικής στις 7 Μαΐου 2014. Ανακοινώθηκε ότι 2.449, ή ποσοστό 11% των εκλογικών τμημάτων άνοιξαν αργότερα από την προγραμματισμένη ώρα στις 7 π.μ. Όλα τα εκλογικά τμήματα λειτουργούσαν ως τις 11 π.μ.

#### Εκλογικά αδικήματα

Την ημέρα της ψηφοφορίας 97 άτομα συνελήφθησαν για αδικήματα σχετικά με τις εκλογές, κυρίως για παρενόχληση των ψηφοφόρων. Κάποιοι ψηφοφόροι αγνόησαν τη νομοθεσία που απαγορεύει τις φωτογραφίσεις των σημειωμένων ψηφοδελτίων, όπως ο ποδοσφαιριστής Αντίλε Τζάλι.

Αποτελέσματα
------------

Η Εκλογική Επιτροπή αποφάσισε να αποκλείσει τις ψήφους από ένα εκλογικό κέντρο στο Τίκιλαϊν κοντά στο Τζάνιν του Λιμπόπο, επειδή το προσωπικό του κέντρου δέχτηκε επίθεση όταν έκλειναν οι κάλπες και δεν μπορούσε να διασφαλιστεί η σωματική ακεραιότητα των συμμετεχόντων στην εκλογική διαδικασία. Τα τελικά αποτελέσματα ανακοινώθηκαν στις 10 Μαΐου.

ε • σ | Κόμμα | Ψήφοι | % | +/− | Έδρες | +/− |
| --- | --- | --- | --- | --- | --- |
| Αφρικανικό Εθνικό Κογκρέσο | 11.436.921 | 62,15 | Μείωση 3,75 | 249 | Μείωση 15 |
| Δημοκρατική Συμμαχία | 4.091.584 | 22,23 | Αύξηση 4,65 | 89 | Αύξηση 18 |
| Μαχητές για Οικονομική Ελευθερία | 1.169.259 | 6,35 | *Νέο* | 25 | *Νέο* |
| Κόμμα της Ελευθερίας Ινκάθα | 441.854 | 2,40 | Μείωση 2,15 | 10 | Μείωση 8 |
| Κόμμα Εθνικής Ελευθερίας | 288.742 | 1,57 | *Νέο* | 6 | *Νέο* |
| Ενωτικό Δημοκρατικό Κίνημα | 184.636 | 1,00 | Αύξηση 0,16 | 4 | Σταθερό 0 |
| Μέτωπο Ελευθερίας Συν | 165.715 | 0,90 | Αύξηση 0,07 | 4 | Σταθερό 0 |
| Κογκρέσο του Λαού | 123.235 | 0.67 | Μείωση 6,75 | 3 | Μείωση 27 |
| Αφρικανικό Χριστιανοδημοκρατικό Κόμμα | 104.039 | 0,57 | Μείωση 0,24 | 3 | Σταθερό 0 |
| Αφρικανικό Ανεξάρτητο Κογκρέσο | 97.642 | 0,53 | *Νέο* | 3 | *Νέο* |
| Αγκάνγκ Νότια Αφρική | 52.350 | 0,28 | *Νέο* | 2 | *Νέο* |
| Κογκρέσο Παναφρικανιστών της Αζάνια | 37.784 | 0,21 | Μείωση 0,07 | 1 | Σταθερό 0 |
| Συνέλευση του Αφρικανικού Λαού | 30.676 | 0,17 | Μείωση 0,04 | 1 | Σταθερό 0 |
| Al Jama-ah | 25.976 | 0,14 | Μείωση 0,01 | 0 | Σταθερό 0 |
| Μέτωπο Μειονοτήτων | 22.589 | 0,12 | Μείωση 0,12 | 0 | Μείωση 1 |
| Ενωτικό Χριστιανοδημοκρατικό Κόμμα | 21.744 | 0,12 | Μείωση 0,26 | 0 | Μείωση 2 |
| Οργάνωση του Λαού των Αζανιανών | 20.421 | 0,11 | Μείωση 0,11 | 0 | Μείωση 1 |
| Σύλλογος Κατοίκων του Μπουσμπάκριτζ | 15.271 | 0,08 | *Νέο* | 0 | *Νέο* |
| Ανεξάρτητη Πολιτική Οργάνωση της Νότιας Αφρικής | 14.472 | 0,08 | *Νέο* | 0 | *Νέο* |
| Πατριωτική Συμμαχία | 13.263 | 0,07 | *Νέο* | 0 | *Νέο* |
| Κόμμα των Εργατών και Σοσιαλιστών | 8.331 | 0,05 | *Νέο* | 0 | *Νέο* |
| Κόμμα Ουμπούντου | 8.234 | 0,04 | *Νέο* | 0 | *Νέο* |
| Κίνημα Διοίκησης του Βασιλείου | 6.408 | 0,03 | *Νέο* | 0 | *Νέο* |
| Μέτωπο Εθνικό | 5.138 | 0,03 | *Νέο* | 0 | *Νέο* |
| Συνεχίστε Εμπρός και Απλά | 4.294 | 0,02 | Μείωση 0,01 | 0 | Σταθερό 0 |
| Κίνημα Παναφρικανιστών | 3.815 | 0,02 | Μείωση 0,01 | 0 | Σταθερό 0 |
| Απελευθερωτική Συμμαχία Πρώτα το Έθνος | 3.297 | 0,02 | *Νέο* | 0 | *Νέο* |
| Ενωμένο Κογκρέσο | 3.136 | 0,02 | *Νέο* | 0 | *Νέο* |
| Συμμαχία των Λαών | 1.671 | 0,01 | *Νέο* | 0 | *Νέο* |
| Σύνολο | 18.402.497 | 100,00 | 400 |
|  |
| Έγκυρα | 18.402.497 | 98,65 |  |
| Άκυρα | 251.960 | 1,35 |
| Σύνολο ψηφοδελτίων | 18.654.457 | 100,00 |
| Εγγεγραμμένοι/συμμετοχή | 25.381.293 | 73,50 |
| Πηγή: IEC |

### Κοινοβούλιο

#### Εθνοσυνέλευση

Γράφημα με τα αποτελέσματα όλων των κομμάτων που ήρθαν στην πρώτη, δεύτερη ή τρίτη θέση στις εθνικές εκλογές. **Σημειώσεις:**Το DA περιλαμβάνει το DP και το ID, το NP περιλαμβάνει το NNP, που έλαβε μέρος για τελευταία φορά σε εκλογές το 2004. Το COPE πήρε μέρος για πρώτη φορά σε εκλογές το 2009. Το EFF πήρε μέρος για πρώτη φορά σε εκλογές το 2014
Η Εθνοσυνέλευση μετά τις γενικές εκλογές του 2009   ANC   DA   COPE   IFP   λοιπά
Η Εθνοσυνέλευση μετά τις γενικές εκλογές του 2014   ANC   DA   EFF   IFP   Λοιπά
Μετά τη διεξαγωγή των εκλογών, το Κοινοβούλιο εξέλεξε πρόεδρο τον Τζέικομπ Ζούμα, ο οποίος ορκίστηκε στις 24 Μαΐου για 2η θητεία.

Παραπομπές
----------

1. ↑  «Statement by His Excellency President Jacob Zuma announcing the date for the fifth general elections in South Africa». GCIS. 7 Φεβρουαρίου 2014. Ανακτήθηκε στις 7 Φεβρουαρίου 2014.
2. ↑  «Zuma signs election proclamation». *News24*. 2014-02-21. Αρχειοθετήθηκε από το πρωτότυπο στις 2019-09-12.. Ανακτήθηκε στις 2014-02-21.
3. ↑  Simon, Natalie (2014-03-18). «Record Number of Politicial Parties Set to Contest 2014 Elections». SA Breaking News. Αρχειοθετήθηκε από το πρωτότυπο στις 2014-03-18.. Ανακτήθηκε στις 2014-03-18.
4. ↑  «Four parties still have to comply: IEC». SAPA. Sowetan LIVE. 2014-02-18.. Ανακτήθηκε στις 2014-03-18.
5. ↑  «Electoral Amendment Act in Force». *Sabinet Law*. 2013-11-27. Αρχειοθετήθηκε από το πρωτότυπο στις 2013-12-14.. Ανακτήθηκε στις 2013-12-09.
6. ↑  de Vos, Pierre (2014-05-01). «May the Seventh be with You». *Daily Maverick*. Αρχειοθετήθηκε από το πρωτότυπο στις 2014-05-03.. Ανακτήθηκε στις 2014-05-03.
7. ↑  Mokati, Noni (2014-05-03). «Marked ballot selfie could get you jailed». *Saturday Star*. Αρχειοθετήθηκε από το πρωτότυπο στις 2014-05-03.. Ανακτήθηκε στις 2014-05-03.
8. ↑  «Voting for South Africans abroad closes». *City Press*. 2014-05-01. Αρχειοθετήθηκε από το πρωτότυπο στις 2014-05-03.. Ανακτήθηκε στις 2014-05-08.
9. ↑  Gernetzky, Karl (2014-05-07). «No significant problems at the polls, says IEC». *Business Day*. Αρχειοθετήθηκε από το πρωτότυπο στις 2014-05-08.. Ανακτήθηκε στις 2014-05-08.
10. ↑  «Nearly 2500 voting stations open late». News24.com. 7 Μαΐου 2014. Αρχειοθετήθηκε από το πρωτότυπο στις 12 Μαΐου 2014. Ανακτήθηκε στις 8 Μαΐου 2014.
11. ↑  Jones, Michelle. «Man who took selfie one of 97 arrested». www.iol.co.za. Αρχειοθετήθηκε από το πρωτότυπο στις 8 Μαΐου 2014. Ανακτήθηκε στις 8 Μαΐου 2014.
12. ↑  «Voter arrested for taking selfie». www.sabc.co.za. Αρχειοθετήθηκε από το πρωτότυπο στις 8 Μαΐου 2014. Ανακτήθηκε στις 8 Μαΐου 2014.
13. ↑  «DJ Sbu takes photo in voting booth». www.sowetanlive.co.za. Αρχειοθετήθηκε από το πρωτότυπο στις 8 Μαΐου 2014. Ανακτήθηκε στις 8 Μαΐου 2014.
14. ↑  «Andile Jali also takes a booth selfie – not clever». www.sundayworld.co.za. Αρχειοθετήθηκε από το πρωτότυπο στις 8 Μαΐου 2014. Ανακτήθηκε στις 8 Μαΐου 2014.
15. ↑  «Parties except ANC accept Limpopo vote exclusion». SABC. 2014-05-09. Αρχειοθετήθηκε από το πρωτότυπο στις 2014-11-02.. Ανακτήθηκε στις 2014-05-10.
16. ↑  «ANC wins 249 seats». News24. 2014-05-10. Αρχειοθετήθηκε από το πρωτότυπο στις 2014-05-12.. Ανακτήθηκε στις 2014-05-10.
17. 1 2  Σε σύγκριση με την απόδοση της Δημοκρατικής Συμμαχίας και των Ανεξάρτητων Δημοκρατών στις εκλογές του 2009.
18. ↑  Νότιος Αφρική: Πρόεδρος για δεύτερη θητεία ορκίστηκε ο Τζέικομπ Ζούμα, Capital.gr, 24-5-2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νοτιοαφρικανικές γενικές εκλογές (2014)** |

* Ανεξάρτητη Εκλογική Επιτροπή της Νότιας Αφρικής